10-ամյա Վահեն և 8-ամյա Հռիփսիմեն վաղ առավոտից, հայրիկի ուղեկցությամբ մաքրում են հրապարակի շրջակայքը: Տանից վերցրել են ավել ու գոգաթի և եկել մաքրելու: Եղբայրը պահում է տոպրակը, իսկ քույրը ավլում է փողոցները, գոգաթիով աղբը լցնում տոպրակը: Ասում են՝ ծնողների նախաձեռնությամբ, բայց մեծ սիրով են եկել այսօրվա աղբահավաքին: Մեկ ժամվա ընթացքում արդեն երկու տոպրակ աղբ էին հավաքել: Հռիփսիմեն առաջին անգամ է փողոց մաքրում: Աղջկան այս աշխատանքը դուր է եկել, համաձայն է ամեն շաբաթ Երևանի փողոցները անվճար մաքրել: